HRVATSKA GORSKA SLUŽBA SPAŠAVANJA

Odjel za razvoj i projekte HGSS-a

**Podzemni grad u srcu Velebita razvoj cjelogodišnjeg održivog i sigurnog aktivnog turizma u NP Paklenica i širem velebitskom području**

**NAZIV PROJEKTA**

Podzemni grad u srcu Velebita razvoj cjelogodišnjeg održivog i sigurnog aktivnog turizma u NP Paklenica i širem velebitskom području

**\*\*\***

**PROGRAM I ALOKACIJA FINANCIRANJA**



OP Konkurentnost i kohezija 2014.-2020.

Prioritetna os 6 – Zaštita okoliša i održivost resursa

KK.06.1.2.01 – Promicanje održivog korištenja prirodne baštine u nacionalnim parkovima i parkovima prirode

\*\*\*

**OPĆI PODACI**

Nositelj:

* JU NP Paklenica

Partneri:

* Hrvatska gorska služba spašavanja
* CEDRA Split, Cluster za eko-društvene inovacije i razvoj

Razdoblje provedbe: travanj 2018. – listopad 2022. (55 mjeseci)

Ukupna vrijednost projekta: 22.905.290,67 HRK (3.040.054,51 EUR)

Nositelj: 20.379.134,13 HRK (2.704.775,92 EUR)

Partneri:

HGSS: 1.840.728,00 HRK (244.306,59 EUR)

CEDRA Split: 685.428,60 HRK (90.972,01 EUR)

Omjer sufinanciranja: 85%

Bespovratna sredstva: 19.469.497,06 HRK (2.584.046,33 EUR)

\*\*\*

**OPIS PROJEKTA**

Ovim se projektom nastoje stvoriti preduvjeti za kvalitetniju kapitalizaciju mogućnosti aktivnog i pustolovnog, ali i drugih oblika turizma posebnih interesa koje ovaj prostor nudi razvojem ponude koja će omogućiti cjelogodišnje valoriziranje i ekonomsko aktiviranje atraktivne prirodne i kulturno-povijesne baštine ciljanog prostora NP Paklenica i šireg velebitskog područja.

Fokusirajući se na integrativan, destinacijski razvojni pristup, projekt obuhvaća područje dviju županija, Zadarske i Ličko senjske, odnosno općine i gradove koji gravitiraju ključnom prirodnom fenomenu Velike i Male Paklenice, odnosno Velebita kao cjeline.

Ciljne skupine projekta su javne ustanove za zaštićena područja prirode, prije svega JU NP Paklenica, JU PP Velebit, sekundarno JU NP Sjeverni Velebit, te tercijarno dvije županijske ustanove za zaštićena područja prirode koje djeluju na ovom prostoru, odnosno osoblje ovih JU koji će ovim projektom izgraditi kapacitete za kvalitetniju prezentaciju, edukaciju, zaštitu, ali i promociju i plasman proizvoda održivog turizma temeljenog na prirodnoj baštini. S druge strane, ostvarenje ovih ciljeva moguće je u punom smislu riječi tek uz uključenje i ostalih relevantnih ciljnih skupina koje uključuju javni i privatni turistički sektor, HGSS i pripadnike HGSS-a zadužene za aspekt sigurnosti pustolovnog turizma, lokalno stanovništvo, male poduzetnike, obrazovne i kulturne ustanove, udruge, jedinice lokalne samouprave, ali i mlade, nezaposlene, kao i starije stanovništvo koji svi skupa, kroz informiranje, edukaciju i stručnu podršku mogu sustavnije i kvalitetnije iskoristiti ekonomske potencijale prirodne baštine i održivog turizma temeljenog na ovoj baštini.

Podzemni grad u srcu Velebita: razvoj cjelogodišnjeg održivog i sigurnog aktivnog turizma u NP Paklenica i širem velebitskom području" usmjeren je unapređenju zaštite i valorizacije prirodne baštine kroz razvoj oblika turizma posebnih interesa prikladnih za ovo područje. Ovim projektom izgradit će se atraktivna posjetiteljska i sigurnosna infrastruktura, potrebni ljudski i institucionalni kapaciteti JU NP Paklenica, njihovog osoblja, turističkog, civilnog, javnog i poljoprivrednog sektora, te osmisliti i promovirati postojeći i novi turistički proizvodi temeljeni

na prirodnoj baštini.

*ELEMENTI PROJEKTA:*

1: Posjetiteljska infrastruktura

2. Sigurnost posjetitelja

3. Izgradnja kapaciteta

V: Promidžba i vidljivost

PM: Upravljanje projektom i administracija

\*\*\*

**CILJEVI PROJEKTA**

**Specifični cilj:**

* Broj novih radnih mjesta u ulaganjima podržanim projektom
* Broj sudionika programa izgradnje kapaciteta
* Broj planskih dokumenata izrađenih na integrirani način uz sudjelovanje ključnih dionik

**Opći cilj:**

* Broj podržane infrastrukture za posjetitelje u nacionalnim parkovima i parkovima prirode koji doprinose boljem upravljanju baštinom
* Povećanje broja posjetitelja koji su educirani o prirodnoj baštini u nacionalnim parkovima i parkovima prirode
* Porast očekivanog broja posjeta podržanim mjestima i atrakcijama kulturne i prirodne baštine

**\*\*\***

**REZULTATI PROJEKTNOG DIJELA HGSS-a**

* Održana obuka vodiča aktivnog i pustolovnog turizma
* Održana edukacija o prikupljanju prostornih podataka i rukovanja s GPS uređajem
* Nabavljena oprema za spašavanje i traganja (medicinska, radijska i oprema za podizanje i

spuštanje, nosiljke)

* Nabavljeno softwarea za potrage
* Izrađena aplikacija i izvršeno 3D skeniranje Anića kuka
* Izrađen elaborat sigurnosti NP Paklenica
* Izrađena GIS baza podataka